Afgreiðsla umsókna um styrki til úrbóta í umhverfismálum Alls bárust Ferðamálastofu 152 umsóknir um styrki til úrbóta á ferðamannastöðum á yfirstandandi ári . Nú er lokið við að vinna úr umsóknum og hlutu 60 verkefni styrk að þessu sinni . Alls bárust 66 umsóknir en 34 aðilar fengu styrk , samtals að upphæð 10.600.000 krónur . Stærri verkefni á fjölsóttum ferðamannastöðumÍ flokkinn stærri verkefni á fjölsóttum ferðamannastöðum bárust 35 umsóknir og hlutu 15 verkefni styrk , samtals að upphæð 25.850.000 krónur . Uppbygging á nýjum svæðumÍ þriðja flokkinn , uppbygging á nýjum svæðum , bárust 48 umsóknir . Úthlutað var 17.700.000 krónum sem skiptast á 11 verkefni . Valur Þór Hilmarsson , umhverfisfulltrúi Ferðamálastofu , segir að líkt og undanfarin ár hafi fjárhæð umsókna verið margföld sú upphæð sem var til ráðstöfunar . „ Það er því ljóst að mörg verðug verkefni verða að bíða að þessu sinni og vissulega er alltaf erfitt að geta ekki orðið við góðum umsóknum , " segir Valur í tilkynningu frá Ferðamálastofu .